Agulhas Nasionale Park - Wikipedia
Die Agulhas Nasionale Park is op die mees suidelike punt in Afrika, by Kaap Agulhas, geleë. Twee kusdorpe, L'Agulhas en Struisbaai, is naby die park. Die park is een van die kleinste in Suid-Afrika en beslaan slegs die gedeeltes rondom Kaap Agulhas. Desnieteenstaande bied die park huisvesting aan 2000 inheemse plantspesies, asook 'n vleiland wat beide voëls en amfibieë beskerm.
Die vuurtoring van Agulhas
Naaste dorp L'Agulhas
Koördinate: 34°50′0″S 20°0′0″O﻿ / ﻿34.83333°S 20.00000°O﻿ / -34.83333; 20.00000Koördinate: 34°50′0″S 20°0′0″O﻿ / ﻿34.83333°S 20.00000°O﻿ / -34.83333; 20.00000
Oppervlak 20 959 ha
Openingsjaar 14 September 1998
Webblad Agulhas Nasionale Park
Plaket met die woorde: "U is nou op die mees suidelike punt van die vasteland van Afrika".
Die volgende besienswaardighede word in die park aangetref:
Die mees suidelikste punt in Afrika: 34° 49’ 58" suid en 20° 00’ 12’’ oos. Dit is by hierdie punt waar die Indiese en Atlantiese Oseane amptelik bymekaarkom.
Die vuurtoring by Kaap Agulhas: dit is gebou om die eertydse ontdekkingsreisigers en handelskepe om die onstuimige see by Agulhas te laat verbyvaar. Die vuurtoring is die tweede oudste werkende vuurtoring in Suid-Afrika. 'n Unieke vuurtoring museum word binne aangetref.
Skeepswrakke: verskeie skepe, ondermeer De Zoetendal, HMS Birkenhead en HMS Arniston het by of naby Kaap Agulhas op die rotse geloop. Dele van hierdie wrakke is by Bredasdorp se Skeepswrakmuseum te sien.
Fynbos: honderde soorte inheemse fynbos word hier aangetref.
Walvisbesigtiging in seisoen – November tot Januariemaand.
Diere ter besigtiging sluit in: Suidelike noorkapper, Swarttobie, Damarasterretjie en die Kaapse platanna.
'n Ryk visbank, genaamd die Agulhasbank.
'n Suidelike noorkapper
↑ "Agulhas National Park: Park Management Plan 2009–2013" (PDF). Suid-Afrikaanse Nasionale Parke. 24 Februarie 2009. p. 9. Besoek op 13 Februarie 2010.
Agulhas Nasionale Park op Sanparke se webtuiste.
Ontsluit van "https://af.wikipedia.org/w/index.php?title=Agulhas_Nasionale_Park&oldid=1613257"
Last edited on 18 November 2017, at 09:25